b'\n_START_ARTICLE_\nTOP 09\n_START_PARAGRAPH_\nTOP 09 (lyh. Tradice Odpov\xc4\x9bdnost Prosperita 09, "perinne, vastuullisuus, menestys") on t\xc5\xa1ekkil\xc3\xa4inen vuonna 2009 perustettu puolue. Puolue m\xc3\xa4\xc3\xa4rittelee itsens\xc3\xa4 konservatiiviseksi puolueeksi, jonka politiikka perustuu Euroopan juutalais-kristillisen kulttuurin perinteille ja vapauden ja humanismin demokraattisille ideoille._NEWLINE_Puolue muodostui kristillisdemokraattisen puolueen oikeiston erottua puolueesta entisen puheenjohtaja Miroslav Kalousekin johdolla. Konservatiivipuolue ODSsta mukaan tuli Franti\xc5\xa1ek Laud\xc3\xa1t ja muita. Puolueen ensimm\xc3\xa4iseksi johtajaksi valittiin senaattori Karel Schwarzenberg, joka oli toiminut aiemmin ulkoministerin\xc3\xa4 Vihreiden mandaatilla._NEWLINE_TOP 09 osallistui ensimm\xc3\xa4ist\xc3\xa4 kertaa toukokuun 2010 vaaleihin, joissa se ker\xc3\xa4si 16,7 prosenttia \xc3\xa4\xc3\xa4nist\xc3\xa4._NEWLINE_Puolue osallistui Petr Ne\xc4\x8dasin johtamaan hallitukseen ODS ja VV-puolueiden kanssa._NEWLINE_Vuoden 2013 vaaleissa puolue sai 12\xc2\xa0% \xc3\xa4\xc3\xa4nist\xc3\xa4 ja j\xc3\xa4i oppositioon._NEWLINE_Maaliskussa 2016 Karel Ture\xc4\x8dek j\xc3\xa4tti puolueen ja liittyi ANO 2011 -puolueeseen. Toukokuussa 2016 yksi puolueen perustajista, Pavol Luk\xc5\xa1a, j\xc3\xa4tti puolueen ja perusti Dobr\xc3\xa1 volba 2016 -puolueen. Vuoden 2016 paikallisvaaleissa puolue koki tappioita ja sen \xc3\xa4\xc3\xa4niosuus j\xc3\xa4i 3,4 prosenttiin._NEWLINE_Vuoden 2017 vaaleissa, nyt Miroslav Kalousekin johtamana puolue saavutti 5,3 \xc3\xa4\xc3\xa4nist\xc3\xa4 ja 7 paikkaa edustajainhuoneessa._NEWLINE_Marraskuussa 2017 meppi Ji\xc5\x99\xc3\xad Posp\xc3\xad\xc5\xa1il tuli uudeksi johtajaksi.'